《寄陈仲奋 其二》
清代·林旭

吾党二三子，望古期一至。卓哉岂不贤，行处人或避。

群阴方剥阳，山高不绝地。政使随俗耳，谁得谓非智。

烦君但一计，何以安吾睡。

作者简介：（1875—1898）清福建侯官人，字暾谷，号晚翠。光绪十九年举人。任内阁中书。倡闽学会，又助康有为开保国会。百日维新间，与谭嗣同等四人以四品卿衔入军机，参与新政。政变起，被捕遇害。为戊戌六君子之一。有《晚翠轩诗集》。